Diari Oficial de la Generalitat Valenciana


Sumari del DOGV 5260, del 17-05-2006 (2006/5664)

ORDE de 30 de març de 2006, de les conselleries de Cultura, Educació i Esport, i d'Economia, Hisenda i Ocupació, per la qual es convoquen les ajudes per al desenrotllament de programes de garantia social per al curs 2006-2007.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5260

Data del DOGV
:   17-05-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/5664


Data del document
:   30-03-2006

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * aprenentatge professional
    * ajuda pública
    * ensenyament professional
    * educació especial
    * inserció professional
    * reinserció escolar

ORDE de 30 de març de 2006, de les conselleries de Cultura, Educació i Esport, i d'Economia, Hisenda i Ocupació, per la qual es convoquen les ajudes per al desenrotllament de programes de garantia social per al curs 2006-2007. [2006/F5664]  
Publicada l'Orde conjunta de les conselleries de Cultura, Educació i Esport, i d'Economia, Hisenda i Ocupació d'11 de maig de 2005 (DOGV 5.019, de 02.06.2005), per la qual s'aproven les bases reguladores i el procediment general per a la concessió d'ajudes per als programes de garantia social, promoguts a l'empara de l'Orde de 24 de febrer de 2000 (DOGV 3.708, de 14.03.2000), modificada per l'Orde de 16 de març de 2001 (DOGV 3.971, de 02.04.2001).  
Atés el que disposa el Text Refós de la Llei d'Hisenda Pública de la Generalitat Valenciana, així com la Llei 15/2005, de Pressupostos de la Generalitat Valenciana per a l'exercici 2006 (DOGV 5.166, de 30.12.2005), i en virtut de les facultats atribuïdes per la Llei 5/1983, de 30 de desembre, de Govern Valencià,  
ORDENEM  
Primer  
Convocar les subvencions per al desenrotllament de programes de garantia social en el curs 2006-2007, que s'ajusten a les modalitats i condicions previstes en l'Orde conjunta de les conselleries de Cultura, Educació i Esport, i d'Economia, Hisenda i Ocupació d'11 de maig de 2005, per la qual s'aproven les bases reguladores i el procediment general per a la concessió de subvencions per als programes de garantia social.  
De conformitat amb l'apartat 6.2 de la mencionada orde, el termini per a presentar les sol·licituds de subvenció és d'un mes a comptar de l'endemà de la publicació d'esta convocatòria en el Diari Oficial de la Generalitat Valenciana.  
Segon  
1. Modalitat de Formació-Ocupació  
A fi d'atendre el finançament de la primera fase dels programes de garantia social en esta modalitat, la Conselleria d'Economia, Hisenda i Ocupació destinarà un import màxim de 800.000 euros (huit-cents mil euros), a càrrec de la línia T1602000, cofinançada pel Fons Social Europeu, del capítol IV del subprograma pressupostari 322.52, del pressupost de la Generalitat Valenciana per a l'exercici de 2006; i un import màxim de 360.000 euros (tres-cents seixanta mil euros), que serà finançat a càrrec de la línia T5263000 del capítol VII del subprograma pressupostari 322.52, de l'esmentat pressupost.  
En cas que quedaren sol·licituds presentades a l'empara de la present orde valorades positivament, d'acord amb el procediment establit en l'Orde d'11 de maig del 2005, i que no hagen pogut ser ateses per falta de disponibilitat pressupostària, es constituiran en llista de reserva, degudament ordenada, que podran ser resoltes favorablement en la mesura que existisca crèdit en les línies enumerades anteriorment que permeta incrementar la dotació pressupostària que es contempla en la present orde.  
2. Modalitats d'Iniciació Professional i per a Alumnat amb Necessitats Educatives Especials.  
A fi d'atendre el finançament de la primera fase dels programes de garantia social d'estes modalitats, la Conselleria de Cultura, Educació i Esport destinarà un import màxim d'1.673.053 euros (un milió sis-cents setanta-tres mil cinquanta-tres euros), a càrrec de la línia T1310000, cofinançada pel Fons Social Europeu, del capítol IV del programa pressupostari 421.30, del pressupost de la Generalitat Valenciana per a l'exercici 2006; i un import màxim de 812.400 euros (huit-cents dotze mil quatre-cents euros), que serà finançat a càrrec de la línia T2250000, del capítol VII del programa pressupostari 421.30, del pressupost citat.  
3. L'aprovació de la segona fase dels programes de garantia social queda condicionada a l'existència de crèdit en el pressupost de la Generalitat Valenciana per a l'any 2007. La dita fase serà finançada per les conselleries de Cultura, Educació i Esport, i d'Economia, Hisenda i Ocupació, en les seues modalitats respectives.  
Per ordes de les conselleries de Cultura, Educació i Esport, i d'Economia, Hisenda i Ocupació es donarà publicitat de les línies de subvenció i dels imports globals màxims destinats a la concessió de les ajudes corresponents a l'any 2007.  
L'específica consignació pressupostària destinada a eixa fase, l'atorgament efectiu, la manera de fer els lliuraments i la seua justificació, quedaran condicionats, en tot cas, a la normativa pressupostària vigent per a l'exercici 2007 i, si és el cas, a les instruccions que dicten les conselleries de Cultura, Educació i Esport, i d'Economia, Hisenda i Ocupació.  
4. Les sol·licituds es presentaran omplint per triplicat un model normalitzat de sol·licitud general de subvencions i un model normalitzat específic referit a les modalitats de Formació-Ocupació, o d'Iniciació Professional i per a Alumnat amb Necessitats Educatives Especials, i aportant la documentació que s'indica en l'apartat 6 de l'Orde d'11 de maig del 2005, i que figura en Internet en les adreces corresponents a estes conselleries. Les sol·licituds s'han de dirigir, preferentment, i segons la modalitat triada, als corresponents registres del Servici Valencià d'Ocupació i Formació o de la Conselleria de Cultura, Educació i Esport o de les direccions territorials de Cultura, Educació i Esport, o en qualsevol altra de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tercer  
Esta orde produirà efectes des del dia de la seua publicació en el Diari Oficial de la Generalitat Valenciana.  
De conformitat amb els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte que posa fi a la via administrativa es podrà interposar recurs potestatiu de reposició, excepte en el cas d'administracions públiques interessades segons l'article 44.1. de la Llei 29/1998 citada, o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició davant dels consellers de Cultura, Educació i Esport, i d'Economia, Hisenda i Ocupació, en el termini d'un mes des de l'endemà de la publicació.  
b) El recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
València, 30 de març de 2006  
El conseller d'Economia, Hisenda i Ocupació,  
GERARDO CAMPS DEVESA  
El conseller de Cultura, Educació i Esport,  
ALEJANDRO FONT DE MORA TURÓN